Πικάντικες χοιρινές μπριζόλες με τεκίλα
Εξαίσια συνταγή αυστηρά για ενήλικες - για τα παιδιά θα φτιάξουμε μπριζόλες λαδορίγανη.
4 χοιρινές μπριζόλες από λαιμό (με κόκαλο), βάρους 200 γρ. η καθεμία, λίγο ελαιόλαδο, για το άλειμμα, 100 ml ελαιόλαδο, 80 ml τεκίλα, 100 ml χυμός λεμονιού, 2 σκελίδες σκόρδο, λιωμένες, 2 μεγάλα ξερά κρεμμύδια, τριμμένα, 2 κουτ. σούπας κύμινο, 1 καυτερή πιπερίτσα, ψιλοκομμένη, 1/2 μάτσο φρέσκος κόλιανδρος (ή μαϊντανός), ψιλοκομμένος, αλάτι, πιπέρι φρεσκοτριμμένο
Για να φτιάξουμε τις πικάντικες χοιρινές μπριζόλες με τεκίλα, ξεκινάμε ανακατεύοντας όλα τα υλικά της μαρινάδας και τις μπριζόλες σε βαθύ σκεύος και μαρινάρουμε για 2 ώρες.Προθερμαίνουμε τον φούρνο στο γκριλ και καλύπτουμε τη λαμαρίνα του φούρνου με λαδόκολλα. Βάζουμε τις μπριζόλες στο ταψί μαζί με τη μαρινάδα και ψήνουμε για 8-10 λεπτά από κάθε πλευρά, μέχρι να ροδίσουν εξωτερικά και να ψηθούν καλά εσωτερικά.Ψήσαμε το κρέας στα κάρβουνα, σε δυνατή θράκα και σε καλά λαδωμένη σχάρα. Χρειάστηκαν 7 λεπτά από κάθε πλευρά ώστε να έχουμε καλοψημένες αλλά ζουμερές μπριζόλες. Συνοδεύουμε με ψημένα καλαμπόκια, πασπαλισμένα με χοντρό αλάτι ή ένα αφράτο ρύζι με λαχανικά.
Κόλιανδρος,Τεκίλα,Χοιρινό